கேள்வி: கல்லாத்துகோம்பை ஆல்முனி பெரியண்ணசாமி கோயில் என்பது என்ன?
பதில்: படிமம்:பெரியண்ணசாமி கோயில் முகப்பு கல்லாத்துகோம்பை.jpg கல்லாத்துகோம்பை ஆல்முனி பெரியண்ணசாமி கோயில் என்பது திருச்சிராப்பள்ளி மாவட்டத்திலுள்ள பா. மேட்டுர் பகுதியைச் சார்ந்த கல்லாத்துகோம்பையில் உள்ள சிறுதெய்வக் கோயிலாகும். இக்கோயில் கொல்லிமலையிலுள்ள மாசி பெரியசாமியின் அடிவாரக் கோயிலாகும். இக்கோயிலை ஆமு பெரியசாமி கோயில் என்றும் அழைக்கின்றார்கள். கொல்லைமலை பெரியசாமிக்கு கட்டப்பட்டுள்ள கோயில்களில் இதுவும் ஒன்றாகும். இக்கோயிலை சோழிய வெள்ளாளர் இனத்தினைச் சேர்ந்தவர்கள் கட்டி பராமரித்து வருகின்றனர். இக்கோயிலுக்கு அருகிலேயே முத்தரையர் இனத்தினைச் சேர்ந்தவர்களின் மாசி பெரியசாமி அன்னகாமாட்சி கோயிலும் உள்ளது.
கேள்வி: கல்லாத்துகோம்பை ஆல்முனி பெரியண்ணசாமி கோயில் - கோயில் அமைப்பு குறித்து விரிவாக சொல்லுங்கள்.
பதில்: ஆலமரங்களின் நிழலில் ஆல்முனி பெரியண்ணசாமிக்கு ஒற்றை கருவறைக் கொண்ட செங்கல், சிமெண்டால் ஆன கோயில் உள்ளது. கருவறையின் முன்புறம் முன்மண்டபமும் உள்ளது. இந்தக் கோயிலுக்கு எதிரே வெண்குதிரை வாகனம் அமைக்கப்பட்டுள்ளது. அக்குதிரை வாகனத்திற்கு சிமெண்ட் கூறை போடப்பட்டுள்ளது. மூலவர் மற்றும் வெண்குதிரைக்கு நடுவில் வேல்கள் நடப்பட்டு அதனருகே பலிகள் இடப்படுகின்றன. பக்தர்கள் வேல்களுக்கு முன்பு உருவாரங்களைப் படைக்கின்றார்கள்.
கேள்வி: கல்லாத்துகோம்பை ஆல்முனி பெரியண்ணசாமி கோயில் - மூலவர் பற்றி நீங்கள் என்ன அறிந்துள்ளீர்கள்?
பதில்: ஆல்முனி பெரியண்ணசாமி கோயிலில் மூலவர் சிலை எட்டடி உயரம் கொண்டது. பெரியண்ணசாமி வலதுகையில் வைத்துள்ள வேலால் வேங்கையைக் கொண்டு, அதனை வலதுகாலால் மிதிப்பது போல மூலவர் சிலை அமைந்துள்ளது. இடது கையிலுள்ள கதையை தரையில் படும்படும் வைத்துள்ளார். மூலவரின் வலதுபக்கத்தில் ஒரு இரண்டடி சுயம்பு கல் உள்ளது. இங்கு பெரியண்ண சாமிக்கு திருநீற்று பட்டை இடப்பட்டு, பக்தர்களுக்கு பிரசாதமாக திருநீறு தரப்படுகிறது. அருகிலேயே பிரசாதங்களை விற்பனை செய்தல், திருமுடி காணிக்கை செய்தல் போன்ற இடங்கள் உள்ளன.
கேள்வி: கல்லாத்துகோம்பை ஆல்முனி பெரியண்ணசாமி கோயில் - பிற சன்னதிகள் பற்றி நீங்கள் என்ன அறிந்துள்ளீர்கள்?
பதில்: இக்கோயிலுக்கு அருகிலேயே பா. மேட்டூர் மாசி பெரியண்ணசாமி கோயில் அமைந்துள்ளது. இது முத்தரையர் இனத்தவரால் கட்டப்பட்டு, பராமரிக்கப்பட்டு வருகின்ற கோயிலாகும். இக்கோயிலுக்கு அருகிலேயே ஒரு பிள்ளையார் கோயிலும், புத்துமாரியம்மன் கோயிலும், முத்தரையர் கட்டிய கோயிலில் வேங்கைமீது பெரியண்ணசாமி அமர்ந்துள்ளதுபோல சிலையுள்ளது. இங்கு பெரியண்ணசாமிக்கு திருமண் இடப்பட்டுள்ளது. ஆலமரத்தடியில் வடபத்ரகாளியம்மன் சன்னதியும் அமைந்துள்ளன.